কালিয়াকৈর হাইটেক পার্ক এখন বঙ্গবন্ধু হাইটেক সিটি: পলক - কর্পোরেট
কর্পোরেট
কালিয়াকৈর হাইটেক পার্ক এখন বঙ্গবন্ধু হাইটেক সিটি: পলক
লিজা ফারহানা
2 বছর ago
তথ্য ও যোগাযোগ প্রযুক্তি প্রতিমন্ত্রী জুনাইদ আহমেদ পলক বলেন, জাতির জনক বঙ্গবন্ধু শেখ মুজিবুর রহমানের স্মৃতিকে মানুষের মাঝে জাগরূক রাখতে কালিয়াকৈর হাইটেক পার্কের নাম পরিবর্তন করে বঙ্গবন্ধু হাইটেক সিটি রাখা হয়েছে। তিনি আজ গাজীপুরের কালিয়াকৈর বঙ্গবন্ধু হাইটেক সিটির উন্নয়ন কার্যক্রম পরিদর্শনের আগে সাংবাদিকদের ব্রিফিংকালে আরও বলেন, যশোর সফটওয়্যার টেকনোলজি পার্কেও নাম পরিবর্তন করে ডিজিটাল বাংলাদেশের স্বপ্নদ্রষ্টা মাননীয় প্রধানমন্ত্রী শেখ হাসিনার নামে রাখা হয়েছে এবং পরবর্তীতে আরও যেসব ট্রেণিং সেন্টার হবে তা ক্রীড়া সংগঠক শেখ কামালের নামে হবে।
প্রতিমন্ত্রী বলেন, বঙ্গবন্ধু হাইটেক সিটি হবে বিশ্বমানের এবং এটি হবে আইসিটি খাতের প্রাণ। এখানে উত্পাদিত হার্ডওয়্যার ও সফটওয়্যার পণ্য বিশ্বের বিভিন্ন দেশে রপ্তানি করা হবে।  পার্কটি নির্মিত হলে এখানে প্রায় ৭০হাজার মানুষের কর্মসংস্থান হবে।
প্রতিমন্ত্রী পরে বঙ্গন্ধু হাইটেক সিটিতে বাংলাদেশ টেকনোসিটির অবকাঠামো উন্নয়ন ও সামিট টেকনোপলিসের সিগনেচার বিল্ডিং ও ম্যানুফ্যাকচারিং বিল্ডিং এর নির্মাণ কাজ ঘুরে দেখেন। এছাড়াও তিনি বঙ্গবন্ধু হাইটেক সিটিতে টিয়ার -৪ ডাটা সেন্টারের অবকাঠামো উন্নয়ন, অভ্যন্তরীন রাস্তা, বঙ্গবন্ধু হাইটেক সিটির ডেডিকেটেড রেল লাইন নির্মাণসহ সামগ্রিকভাবে কাজের অগ্রগতি দেখে সন্তোষ প্রকাশ করেন।
Comments
comments
Categories: ফিচার পোস্ট
Tags: কালিয়াকৈর হাইটেক পার্ক, জুনাইদ আহমেদ পলক, বঙ্গবন্ধু হাইটেক সিটি
Leave a Comment
কর্পোরেট
Powered by WordPress
Back to top